ལན།དེ་ཞེ་དྲག་གལ་ཆེན་པོ་རེད་བསམ་གྱི་འདུགསྤྱིར་བཏང་འཐབ་རྩོད་ཀྱི་ལོ་རྒྱུས་གང་འདྲ་ཞིག་ལ་བལྟས་པ་ཡིན་ན་སྒྱུ་རྩལ་གྱི་ཐོག་ནས་ཐབས་ལམ་བཙལ་བ་མང་པོ་ཞེ་དྲག་རེད།ང་ཚོའི་བོད་པའི་འཐབ་རྩོད་ལ་ཆ་བཞག་ན་གཞས་དང་སྒྱུ་རྩལ་གྱི་ཐོག་ནས་མི་མང་གི་གནད་དོན་བཤད་ཐུབ་པ་བྱ་རྒྱུ་ཞེ་དྲག་གི་གལ་ཆེན་པོ་མཐོང་གི་འདུགབོད་ནས་ཐོན་པའི་གཞས་ཁ་ཤས་ལ་བལྟས་ན་གཞས་ཚིག་ནང་མི་རིགས་ཀྱི་ལ་རྒྱ་དང་ཆིག་སྒྲིལ་སོགས་དགོས་པ་བསྐོར་ནས་གོ་རྒྱུ་ཡོད་པ་མང་པོ་འདུགང་ཚོ་རང་དབང་ལུང་པའི་གནས་སྟངས་ལ་བལྟས་ན་ཏོག་ཙམ་ཁྱད་མཚར་མཐོང་གི་འདུགང་ཚོ་བོད་པ་མང་པོ་ཞིག་ཁ་འཐོར་ནས་བསྡད་ཡོད་པ་རེད།མི་ཚེའི་ནང་ལས་ཀ་གལ་ཆེ་ཆུང་རྩི་སྟངས་ལ་བལྟས་ན།སྒྱུ་རྩལ་གྱི་རིགས་ལ་དོ་སྣང་དེ་སྐྱོ་པོ་རེད།མང་པོ་ཞིག་གི་གཞས་ལབ་དུས་སྣང་བ་སྐྱིད་པོ་བྱེད་རྒྱུ་གཅིག་པུ་ཡིན་པ་ལྟ་བུའི་ལྟ་སྟངས་འདུགདེ་དྲ་ཡིན་དུས་གཞས་ཀྱི་ནང་དོན་དེ་བོད་པའི་མི་རིགས་དང་འཐབ་རྩོད་ལ་འབྲེལ་བ་ཡོད་ཀྱང་།དངོས་གནས་ཕན་ཐོགས་མེད་པ་འདྲ་ཆགས་ཀྱི་འདུགམང་པོ་ཞིག་གིས་གཞས་དང་སྒྱུ་རྩལ་ལ་དོ་སྣང་གཅིག་ཀྱང་མེད་ཟེར་མཁན་ཡང་འདུགཕྱིས་སུ་གཞོན་སྐྱེས་མང་པོ་ཞིག་གི་བོད་དོན་དང་འབྲེལ་བའི་དེང་དུས་ཀྱི་གཞས་དེ་འདྲ་གཏོང་གི་འདུགང་ཚོའི་འཐབ་རྩོད་དེར་སྐད་འབོད་གཅིག་པུ་བརྒྱབ་ནས་གྲུབ་འབྲས་ཐོན་རྒྱུ་མེད་པ་དང་།ཐབས་ལམ་འདྲ་མིན་འཚོལ་དགོས་པ་རེད།དེ་འདྲ་ཡིན་དུས་སྒྱུ་རྩལ་དེ་གཅིག་ཆགས་ཡོད་པ་རེད།ད་ལྟའི་གནས་སྟངས་ལ་བལྟས་ན།སྒྱུ་རྩལ་གྱི་ལམ་ནས་བོད་པའི་གནད་དོན་ཁྱབ་སྤེལ་བྱ་རྒྱུ་ཟེར་བ་དེ་ད་དུང་དུས་ཡུན་གང་ཙམ་འགྲོ་དགོས་ཀྱི་རེད་བསམ་པ་ཞིག་འདུགཡིན་ཡང་ག་ལེར་ག་ལེར་འགྲིག་འགྲོ་ཡི་རེད་བསམ་གྱི་འདུག